b'\n_START_ARTICLE_\nSuzlon Energy\n_START_PARAGRAPH_\nSuzlon Energy er en indisk fabrikant af vindm\xc3\xb8ller til fremstilling af elektrisk energi. Firmaet blev grundlagt i 1995 med kun 20 medarbejdere._NEWLINE_I dag har firmaet over 16.000 medarbejdere i 25 lande \xe2\x80\x93 med hovedv\xc3\xa6gt p\xc3\xa5 USA, Asien, Australien og Europa. Endvidere har firmaet advancerede R&D faciliteter i Belgien, Danmark, Holland og Tyskland._NEWLINE_Markedsledende i Asien \xe2\x80\x93 Suzlons markedsandel kombineret med REpower steg til 9,8% i 2010 og hermed verdens 3. st\xc3\xb8rste vindm\xc3\xb8lleproducent.\n_START_SECTION_\nHistorie\n_START_PARAGRAPH_\nSuzlon blev etableret som tekstilvirksomhed i 1995 med kun 20 medarbejdere af Tulsi R. Tanti, som k\xc3\xb8bte en vindm\xc3\xb8lle, fordi virksomheden manglede str\xc3\xb8m._NEWLINE_Det efterf\xc3\xb8lgende \xc3\xa5r, blev der indg\xc3\xa5et en licensaftale med den tyske vindm\xc3\xb8lleproducent S\xc3\xbcdwind, der senere gik konkurs, hvorefter Suzlon k\xc3\xb8bte v\xc3\xa6rdierne._NEWLINE_I \xc3\xa5r 2003 \xc3\xa5bnede Suzlon et repr\xc3\xa6sentationskontor i Kina og i 2004 etablerede Suzlon sit internationale hovedkontor i Danmark.'